kardosdrur/scandi-wiki huggingface dataset:
Clifton Webb

Webb Parmelee Hollenbeck (født 19. november 1889, død 13. oktober 1966), kendt professionelt som Clifton Webb, var en amerikansk skuespiller, danser og sanger.

Webb var fra 1910'erne og fremefter en fremtrædende teaterskuespiller. Han medvirkede i mange Broadway-produktioner i årene 1913-1946. Hans filmdebut gjorde han først som midaldrende, bortset fra et par roller i stumfilm. Han var populær i 1940'erne og 1950'erne, især i komedieroller.

Han var Oscar-nomineret tre gange for bedste mandlige birolle i filmene Laura og Knivens æg samt bedste skuespiller i filmen Her Går Det Godt, hvor han spillede en utraditionel barnepasser. Selvom han ikke vandt i nogen kategori, fik han i stedet en Golden Globe for rollen i Knivens æg. En anden populær rolle han lavede som en far i komediefilmen Det er mængden der gør det fra 1950.

Clifton Webb har en stjerne på Hollywood Walk of Fame på adressen 6850 Hollywood Blvd.

Referencer

Eksterne henvisninger 

 

Skuespillere fra USA
Dansere fra USA
Sangere fra USA
Personer fra Indianapolis
Amerikanere i 1800-tallet
Amerikanere i 1900-tallet
Pseudonymer
Hollywood Walk of Fame
Broderick Crawford

William Broderick Crawford (født 9. december 1911, død 26. april 1986) var en amerikansk teater-, film-, radio- og tv-skuespiller.

Han var søn af skuespillerene Lester Crawford og Helen Broderick.

Han optrådte i varietéer og i radio, før han scenedebuterede i London i 1932. Debut på Broadway i 1933, hvor en af hans største succeser var i rollen som Lennie i John Steinbecks Mus og Mænd.

Filmdebut i 1937 i Jeg vil ha' en mand. I mange år havde han kun mindre roller, før han i 1949 fik sit store gennembrud i Alle Kongens mænd, som han vandt en Oscar for bedste mandlige hovedrolle for. Han havde nogle andre hovedroller, før han endte i "bagagerummet" som hårdekogt gangster i spanske og italienske westerns i løbet af 1960'erne.

Eksterne henvisninger 

 

Skuespillere fra Pennsylvania
Personer fra Philadelphia
Amerikanere i 1900-tallet
Oscar for bedste mandlige hovedrolle
José Ferrer

José Vicente Ferrer de Otero y Cintrón (født 8. januar 1912, død 26. januar 1992), kendt som José Ferrer, var en amerikansk skuespiller og teater- og filminstruktør.

Han kom allerede til USA som barn. Han graduerede som arkitekt ved Princeton University, men forladte planer om at forfølge dette erhverv og i stedet fokuserede på en karriere som skuespiller. Han begyndte sin skuespillerkarriere på de små provinsielle teatre, arbejdede sig støt op, og fik sit gennembrud på Broadway i 1935. Der gjorde han en succes i skuespil som Charles' tante (1940) og spillede Iago i Shakespeares Othello (1942).

Han begyndte at spille hovedroller på Broadway og blev højt respekteret, da han fik sit gennembrud på film i 1948 som kronprinsen i Jeanne d'Arc.

Ferrer kom til at blive en mester af excentriske figurer, som f.eks. titelrollen Cyrano de Bergerac - den sidste musketer i 1950, hvor han blev tildelt en Oscar for bedste mandlige hovedrolle. En anden berømt rollefortolkning er kunstneren Henri de Toulouse-Lautrec i Moulin Rouge fra 1952; For at skildre den berømte kunstner, som kun var 1,35 m høj, tvang han gående på knæene med sine ben bundet op.

Privatliv 
Ferrer var gift fire gange: 1938-1948 med Uta Hagen, 1948-1953 med Phyllis Hill, 1953-1961 og 1964-1967 med Rosemary Clooney og 1977 med Stella Magee. I det tredje ægteskab blev fem børn født, herunder søn Miguel Ferrer, også hans skuespiller.

Eksterne henvisninger 

 

Skuespillere fra Puerto Rico
Amerikanere i 1900-tallet
Oscar for bedste mandlige hovedrolle
Louis Calhern

Carl Henry Vogt (født 19. februar 1895, død 12. maj 1956), kendt professionelt som Louis Calhern, var en amerikansk teater- og filmskuespiller.

Louis Calhern medvirkede i over 70 film, oftere i de større biroller. I 1951 blev han nomineret til en Oscar for bedste mandlige hovedrolle for filmen The Magnificent Yankee. I 1953 spillede han titelrollen som Julius Caesar.

I 1956 var Calhern i Japan for at spille i filmen Det lille tehus, da han led et hjerteanfald og døde.

Eksterne henvisninger 

 

Skuespillere fra New York
Personer fra New York City
Amerikanere i 1800-tallet
Amerikanere i 1900-tallet
Pseudonymer
Forbundsdagsvalget 2017

Det 19. Forbundsdagsvalg i Tyskland blev afholdt 24. september 2017. Ved valget var ca. 61,5 millioner tyskere stemmeberettigede.

Ved valgtet gik de regerende partier i Forbundsdagen tilbage. AfD kom ind i Forbundsdagen for første gang, med 94 mandater, og blev dermed det tredjestørste parti. FDP blev atter repræsenteret i Forbundsdagen efter at have været ude i en valgperiode. FDP fik 80 mandater.

Resultat

Noter

Referencer 

Politiske valg i 2017
Politiske valg i Tyskland
Tysklands politik
Germand Gladensvend

"Germand Gladensvend" (DgF 33 A-F) er en folkevise, der første gang er indskrevet i Hjertebogen, en adelig poesibog anlagt ca. 1553-1555. Den første trykte version findes i Anders Sørensen Vedel Hundredvisebog fra 1591.

Visen indgår i lyrikantologien i Kulturkanonen fra 2006.

Plot 
Visen er en grum historie om et kongepar, der på en sejlads oplever at være holdt fast, og en trold ("Gam") lover at få dem videre, hvis de vil give ham det, dronningen har under bæltet. Hun smider sin nøgle overbord, og de kommer videre. Tilbage på land opdager hun, at hun er gravid, og fem måneder senere føder hun en søn, som hun bedrøvet ser vokse op, idet hun indser, at det var ham, trolden ville have. Da trolden kommer på besøg, prøver hun at bilde ham ind, at hun ikke har nogen børn.

Sønnen, Germand Gladensvend, vil som 15-årig rejse til Engelland (England), idet han er forlovet med en prinsesse der. Han låner sin mors fjederham og flyver dertil, men undervejs møder han trolden. Germand insisterer på at flyve videre, hvilket trolden indvilger i, mod at han får Germands ene øje og drikker halvdelen af hans hjertes blod. Da han derpå kommer til Engelland, bliver alle de unge piger skræmte af hans bleghed, og kun jomfru Sølverlad tager sig af ham. Hun forbander Germands mor, men Germand siger, at hans ulykke skyldes skæbnen.

Germand flyver nu hjemad igen, og Sølverlad følger efter ham. Undervejs klipper hun alle fugle i stykker for at forsøge at ramme trolden, der flere steder har optrådt i form af en ravn, men hun får hverken ram på trolden eller fundet Germand, og visen slutter med, at hun finder hans hånd.

Opbygning 
Visen består af 32 strofer på hver fire vers med rim i anden og fjerde vers (i de fleste strofer) samt et omkvæd: "Saa fløj han over den Rin" ("Rin" betyder her "hav"). 

I den længste udgave var der 50 strofer. Ud over at jomfruen her hedder Adelutz, er den største forskel, at historien fortælles lidt grundigere, og at jomfruen efter at have fundet Germands hånd jager videre efter trolden og finder ham, hvorpå hun klipper ham i småstykker. Da hun alligevel ikke kan finde Germand, dør hun til sidst af sorg.

Se også 
 Danmarks gamle Folkeviser

Referencer 

Folkeviser
Sange fra Danmark
Kulturkanonen
Brintbus

En brintbus er en bus, som bruger brint som brændstof. Bussen drives af en elektrisk motor, der får sin strøm fra en brændselscelle i kombination med et batteri. Derved skal bussen ikke lades op, men tankes med brint fra en brinttankstation.

Teknologien er et alternativ til konventionelle busser, der drives af fossilt brændstof, da produktionen af brint kun udleder strømmen, som motoren bruger, samt vand og varme. Brintbusser anses derfor som et godt bud på fremtidens busser, da de ikke udleder CO2 eller andre forurenende stoffer. Brintbussen giver ligeledes stor fleksibilitet sammenlignet med elbusser, da den ligesom en konventionel bus kun skal tankes i 6-8 minutter for at kunne køre op til 350 km igen.

Brintbusser i Danmark 
Danmark har 3 brintbusser på vej i Aalborg  og Herning har sat 15 millioner kr. af til at undersøge indfasningen af brintbusser .

Brintbusser i Europa

I dag kører der ca. 85 brintbusser rundt i Europa, mens der fremmod 2020 vil blive sat yderlig 300 i drift.. I London har man siden 2010 testet 8 brintbusser, der uden besvær har kunne indgå som en 1-1 erstatning for dieselbusser..

Referencer 

Busser
Brændselsceller
Burnley

Burnley er en by i Burnley-distriktet, Lancashire, England, med  indbyggere. Distriktet har et befolkningstal på 87.522 (pr. 2015). Byen ligger 292 km fra London.

Referencer

Eksterne henvisninger 

 
Byer i England
Lancashire
Boston (England)

Boston er en by i Boston-distriktet, Lincolnshire, England, med et indbyggertal (pr. 2015) på 43.674. Distriktet har et befolkningstal på 67.564 (pr. 2015). Byen ligger 163 km fra London.

Referencer 

Byer i England
Lincolnshire
Daventry

Daventry er en by i West Northamtonshire unitary authority (købstadskommune), oprettet 1. april 2021 ved sammenlægning af tre kommuner, og indtil 31. marts 2021 i Daventry-distriktet, Northamptonshire, England, som havde et indbyggertal (pr. 2015) på 24.573. Distriktet havde et befolkningstal på 81.316 (pr. 2015). Byen ligger 111 km fra London. Den nævnes i Domesday Book fra 1086, hvor den kaldes Daventrei.

Referencer 

Byer i England
Northamptonshire
Wellingborough

Wellingborough er en by i North Northamptonshire unitary authority (købstadskommune), oprettet 1. april 2021 ved sammenlægning af fire kommuner, og indtil 31. marts i Wellingborough-distriktet, Northamptonshire, England, som havde et indbyggertal (pr. 2015) på 51.003. Distriktet havde et befolkningstal på 78.191 (pr. 2015). Byen ligger 96 km fra London. Den nævnes i Domesday Book fra 1086, hvor den kaldes Wedlingeberie / Wendle(s)berie.

Referencer 

Byer i England
Northamptonshire
New Holland

New Holland (engelsk for "Nye Holland") kan henvise til:

Geografi 
 New Holland, Australien, et historisk navn for kontinentet Australien
 New Holland, Georgia, en by i USA
 New Holland, Illinois, en by i USA
 New Holland, Ohio, en by i USA
 New Holland, Pennsylvania, en by i USA
 New Holland, South Dakota, en by i USA
 New Holland, North Carolina, en by i USA
 New Holland, Lincolnshire, en by i England

Selskaber 
 New Holland Agriculture, et mærke i Fiat-gruppen, der benyttes for landbrugsmaskiner
 New Holland Construction, et mærke i Fiat-gruppen, der benyttes for entreprenørmaskiner
Ebbe Skammelsøn

"Ebbe Skammelsøn" eller "Ebbe Skammelsen" er en folkevise fra middelalderen. Der er tale om en såkaldt riddervise af den ældre type, hvor temaet oftest er slægtsfejder, hvilket også er tilfældet her.

"Ebbe Skammelsøn" indgår i lyrikantologien i Kulturkanonen fra 2006.

Handling 
Visen er et familiedrama hos Skammel i Thy med hans to sønner, Ebbe og Peder, i centrum. Ebbe tjener hos kongen, mens hans forlovede, Adelus (i nogle udgaver hedder hun Lucelille), venter på ham derhjemme. Peder forelsker sig i hende og forsøger at lokke hende for sig ved at bagtale Ebbe. Dette tror hun ikke på, og i stedet fortæller Peder hende, at Ebbe er død. Adelus indvilger så i at gifte sig med Peder, hvilket straks arrangeres. Imidlertid drømmer Ebbe om, at Peder og Adelus brænder inde, og da han beretter om det, får han at vide, hvad der sker derhjemme. Han iler derpå hjem, hvor han først møder sine to søstre og giver dem smykker, som han havde tiltænkt Adelus. Søstrene giver ham modstridende råd om, hvad han nu skal gøre: blive hjemme eller rejse bort.

Han er på vej væk, da hans mor overtaler ham til at blive, og han kommer med til bryllupsfesten. Ved synet af Adelus bliver han bedrøvet, og om aftenen følger han hende til sit kammer. Da han minder hende om, hvad de havde sammen, prøver hun at spise ham af med, at hun vil være som en mor for ham. Dette gør ham ude af sig selv, og han truer hende med at dræbe Peder. Da hun protesterer og siger, at han ikke vil få hende bagefter, dræber Ebbe Adelus. Han gemmer sværdet og går til Peder og siger til ham, at Adelus venter på ham. Peder tilbyder nu Ebbe at ligge med Adelus på bryllupsnatten, men i stedet dræber Ebbe også Peder. Han følger op med at kvæste sin far alvorligt og hugge hånden af sin mor, inden han ifølge det tilbagevendende omkvæd går i landflygtighed.

Opbygning 
"Ebbe Skammelsøn" består af 32 strofer på hver fire linjer med rim på anden og fjerde linje (i de fleste strofer) samt en omkvædslinje: "Fordi træder Ebbe Skammelsøn saa mangen Sti vild". 

Til visen findes også en folkemelodi, og visen er indspillet i flere udgaver. Blandt de mere kendte kunstnere kan nævnes  Daimi, der udsendte den på single i 1970 som bagside til "Nøglen til Paradis", Birgitte Grimstad, der indspillede den til Viser er så meget (1968) og Birgitte Bruun, der sang den til Henrik Sørensens orkester på Sange for Larsen (1995).

Se også 
 Danmarks gamle Folkeviser

Referencer 

Folkeviser
Sange fra Danmark
Kulturkanonen
Kettering

Kettering er en by i North Northamptonshire unitary authority (købstadskommune), oprettet 1. april 2021 ved sammenlægning af fire kommuner, og indtil 31. marts 2021 i Kettering-distriktet, Northamptonshire, England, som havde et indbyggertal (pr. 2015) på 58.162. Distriktet havde et befolkningstal på 99.002 (pr. 2015). Byen ligger 107 km fra London. Den nævnes i Domesday Book fra 1086, hvor den kaldes Cateringe.

Referencer 

Byer i England
Northamptonshire
Kettering (flertydig)

Kettering kan have flere betydninger:

 Kettering, Northamptonshire, England
 Kettering (distrikt)
 Kettering (Maryland), USA
 Kettering (Ohio), USA
New Holland Agriculture

New Holland er et globalt varemærke for landbrugsmaskiner, der fremstilles af virksomheden CNH Industrial. New Holland produkter omfatter traktorer, mejetærskere, høstudstyr m.v. Mærket er i dag ejet af den italienske industrigruppe Fiat. 

Det oprindelige "New Holland Machine Company" blev grundlagt i 1895 i New Holland i Pennsylvania. Selskabet blev i 1970'erne købte af Sperry Corporation og senere af Ford Motor Company i 1986, hvorefter Fiat overtog selskabet i 1991. I 1999 blev New Holland udskilt til CNH Industrial, et børsnoteret selskab på NYSE, hvori Fiat har majoriteten. 

Landbrugsmaskinproducenter
Køretøjsmærker
Traktorproducenter
Traktormærker
Køretøjsproducenter fra USA
Corby

Corby er en by i North Northamptonshire unitary authority (købstadskommune), oprettet 1. april 2021 ved sammenlægning af fire kommuner, og indtil 31. marts 2021 i Corby-distriktet, Northamptonshire, England, som havde et indbyggertal (pr. 2015) på 59.019. Distriktet havde et befolkningstal på 68.187 (pr. 2015). Byen ligger 117 km fra London. Den nævnes i Domesday Book fra 1086, hvor den kaldes Corb(e)i.

Referencer 

Byer i England
Northamptonshire
Scarborough (North Yorkshire)

Scarborough er en by i Scarborough-distriktet, North Yorkshire, England, med et indbyggertal (pr. 2015) på 61.082. Distriktet har et befolkningstal på 107.824 (pr. 2015). Byen ligger ca. 380 km fra London.

I middelalderen blev markedet Scarborough Fair afholdt her. Byens er også kendt for Scarborough Castle.

Referencer 

Byer i England
North Yorkshire
Scarborough

Scarborough kan have flere betydninger:

 Scarborough (distrikt)
 Scarborough (North Yorkshire) - by i Scarborough-distriktet, North Yorkshire, England
 Scarborough (Canada)
 Scarborough (Maine), USA

Se også 
 Scarborough Fair - flertydig
Selby

Selby er en by i Selby-distriktet, North Yorkshire, England, med et indbyggertal (pr. 2015) på 18.503. Distriktet har et befolkningstal på 86.667 (pr. 2015). Byen ligger 261 km fra London.

Referencer 

Byer i England
North Yorkshire
Northallerton

Northallerton er grevskabshovedstad (County town) i Hambleton-distriktet, North Yorkshire, England, med et indbyggertal (pr. 2015) på 16.829. Byen ligger 327 km fra London. Den nævnes i Domesday Book fra 1086, hvor den kaldes Alreton/Aluerton/Aluertone/Aluretune.

Referencer 

Byer i England
County towns i Storbritannien
North Yorkshire
Mansfield

Mansfield er en by i Mansfield-distriktet, Nottinghamshire, England, med et indbyggertal (pr. 2015) på 79.921. Distriktet har et befolkningstal på 107.435 (pr. 2015). Byen ligger 197 km fra London. Den nævnes i Domesday Book fra 1086, hvor den kaldes Mamesfeld/Memmesfed.

Referencer 

Byer i England
Nottinghamshire
Mansfield (flertydig)

Mansfield kan have flere betydninger:

Steder: 
 Mansfield, Nottinghamshire, England
 Mansfield (distrikt)
 Mansfield, Missouri, USA
 Mansfield, Ohio, USA
 Mansfield, Skotland
 Mansfield Park, engelske forfatter Jane Austens tredje roman
 Jayne Mansfield, var en amerikansk skuespiller

Musik: 
 Mansfield (band), dansk band
Arthur Kennedy

John Arthur Kennedy (født 17. februar 1914, død 5. januar 1990) var en amerikansk teater- og filmskuespiller. Kennedy var kendt for sin alsidighed til at spille filmbiroller og sin evne til at skabe "en usædvanlig ærlighed og naturlighed på scenen", især i de oprindelige casts af Arthur Miller skuespil på Broadway.

Han scenedebuterede i 1934. Han var allerede en etableret teaterskuespiller da han blev "opdaget" af James Cagney. Filmdebuten kom i 1940 med Dannys sidste kamp.

Han byggede et ry som en dygtig og alsidig skuespiller på scenen såvel som i film. Han vandt en Tony i 1949 for sin rolle som Biff i den oprindelige opsætning af Arthur Millers En sælgers død.

Eksterne henvisninger 

 

Skuespillere fra USA
Personer fra Worcester
Amerikanere i 1900-tallet
Tony-vindere
Anthony Franciosa

Anthony Franciosa (født Anthony George Papaleo; 25. oktober 1928, død 19. januar 2006), som blev kaldt Tony Franciosa gennem sin karriere, var en amerikansk film-, tv- og teaterskuespiller.

I fem år arbejdede han sig op fra de mindre roller off-Broadway til sin Broadway-debut i 1953. Hans succes i 1955 i skuespillet Narkomanen førte til en filmkontrakt i Hollywood. Han gav filmen succes og blev nomineret til en Oscar for bedste mandlige hovedrolle. Franciosa, der var meget intensiv i sine præstationer, havde derefter hovedroller i lang række af film.

Privatliv 
I årene 1957-1960 var han gift med skuespilleren Shelley Winters.

Filmografi (udvalg) 
 1957 – This Could Be the Night
 1957 – Narkomanen
 1958 – Den lange varme sommer
 1964 – Rio Conchos
 1979 – Flammer over Caribien

Eksterne henvisninger 

 

Skuespillere fra New York
Personer fra New York City
Amerikanere i 1900-tallet
Amerikanere i 2000-tallet
Somerton

Somerton kan have flere betydninger:

 Somerton, Arizona, USA
 Somerton, Norfolk, England
 Somerton, Ohio, USA
 Somerton, Oxfordshire, England
 Somerton, Somerset, England
 Somerton, Suffolk, England
 Somerton, Wales
Laurence Harvey

Laurence Harvey (født Laruschka Mischa Skikne; 1. oktober 1928, død 25. november 1973) var en litauisk født sydafrikansk-engelsk skuespiller.

Opvækst 
Laurence Harvey blev født i Joniškis i Litauen, ved navn Laruschka Mischa Skikne. Hans hebraiske navn var Zvi Mosheh Skikne. Fem år gammel flyttede han med sine jødiske forældre til Sydafrika, hvor han voksede op med navnet Harry Skikne.

Karriere 
Han scenedebuterede i 1943 i en alder af 15 på Johannesburg Repertory Theatre. Samme år rapporterede han til hæren, der tjener indtil slutningen af 2. Verdenskrig. I 1946 rejste han til England, hvor han begyndte som elev på Royal Academy of Dramatic Art.

Laurence Harvey filmendebuterede i 1948. Han havde også stor succes på scenen, både i England og i USA, herunder titelrollen i stykket Henrik V. Harvey blev en internationalt anerkendt stjerne gennem sin rolle som en hensynsløs karrieremager i filmen En plads på toppen (1959) . Han spillede overfor Elizabeth Taylor i filmen Ikke for penge (1960).

Død 
Laurence Harvey døde 25. november 1973 af kræft, 45 år gammel.

Privaliv 
Han var gift tre gange, først med Margaret Leighton.

Eksterne henvisninger 

 

Skuespillere fra England
Skuespillere fra Litauen
Briter i 1900-tallet
Pseudonymer
Jøder fra Litauen
Briter i 2. verdenskrig
Oscar-nominerede skuespillere
Personer døde af kræft
Trevor Howard

Trevor Wallace Howard-Smith (født 29. september 1913, død 7. januar 1988), kendt som Trevor Howard, var en engelsk teater- og filmskuespiller.

Han gjorde scenedebut i 1934. Under 2. Verdenskrig fungerede han som en faldskærmsudspringer i First Airborne Division.

Han filmdebuterede i 1944 i  Vejen frem, men fik sit gennembrud i den bittersøde film Det korte møde (1945), som finder sted på en banegård i forstaden.

I første omgang havde han hovedsagelig romantiske roller, men gik derefter til helteroller og egentlige karakterroller. Gennem sin karrierer indspillede han 80 film. Med sin rolige, realistisk spillestil, han var en af britisk films mest populære skuespiller. Ved Oscaruddelingen i 1961 blev han nomineret til en Oscar for bedste mandlige hovedrolle for sin præstation i Sønner og elskere (1960).

Howard døde i kølvandet på en alvorlig influenza og bronkitis.

Eksterne henvisninger 

 

Skuespillere fra England
Briter i 1900-tallet
Briter i 2. verdenskrig
Stuart Whitman

Stuart Maxwell Whitman (født 1. februar 1928, død den 16. marts 2020) var en amerikansk tv- og filmskuespiller.

Whitman er måske bedst kendt for at spille Jim Crown i den vestlige tv-serie Cimarron Strip i 1967. Han spillede også med John Wayne i filmen The Comancheros fra 1961. Han blev tildelt en stjerne på Hollywood Walk of Fame.

Opvækst 
Whitman var den ældste af to sønner. Hans forældre, Cecilia (født Gold) og Joseph Whitman rejste ofte i sin barndom, og som følge heraf tog han eksamen fra mere end tyve skoler. Efter eksamen fra gymnasiet tilbragte han tre år på Army Corps of Engineers. Efter at have forladt militæret, tilmeldte han sig på Los Angeles Academy of Dramatic Art for at studere teater og drama.

Karriere 
Whitman havde en birolle i Verdens undergang (1951), All American (1953), Brigadoon (1954), Liv for liv (1954), Ten North Frederick (1958), De hårde mænds land (1959) og Nøgne ansigter (1959) . Hans første hovedrolle var i Mord A/S i 1960. Han blev skrev kontrakt med 20th Century Fox efter den film.

I 1961 blev Whitman nomineret til Oscar for bedste mandlige hovedrolle i rollen som børnemishandler i filmen Brændemærket, en rolle som mange andre mere berømte skuespillere blev afvist. Han har siden optrådt i mange hovedroller og indspillet mange film. En af disse var The Comancheros, hvor han delte den førende hovedrolle med John Wayne.

Whitman optrådte ofte som politibetjent på tv-serien Highway Patrol og blev seriøst overvejet for rollen som Bart Maverick i tv-serien Maverick, men fik den ikke. Whitman spillede i løbet af sin karriere mere end 200 roller i diverse film og tv-shows, der strakte sig næsten et halvt århundrede mellem 1951 og 2000. Whitman sidste krediteret rolle var i The President's Man, hvor blandt andre Chuck Norris var med.

Privatliv 
Stuart var gift med den franskfødte Caroline Boubis (1966-1974). De blev skilt og havde en søn, Justin. Hans første ægteskab med Patricia Lalonde (13. oktober 1952-1966) endte også i skilsmisse før det. De havde fire børn sammen: Tony (født 1953), Michael (født 1954), Scott (født 1958) og Linda Whitman (født 1956).

Filmografi (udvalg) 
 1957 – The Girl in Black Stockings
 1962 – Den længste dag
 1971 – Kaptajn Apache

Eksterne henvisninger 

 

Skuespillere fra USA
Personer fra San Francisco
Amerikanere i 1900-tallet
Amerikanere i 2000-tallet
Oscar-nominerede skuespillere
Hollywood Walk of Fame
Oskar Werner

Oskar Werner (født Oskar Josef Bschließmayer; 13. november 1922, død 23. oktober 1984) var en østrigsk teater- og filmskuespiller. I 1946 ændrede han efternavnet til Werner.

Filmografi (udvalg) 
 1951 – Afgørelse ved daggry
 1955 – Lola Montès
 1961 – Jules og Jim
 1964 – Narreskibet
 1965 – Spionen der kom ind fra kulden
 1966 – Fahrenheit 451
 1968 – Erotisk mellemspil
 1968 – Fiskerens sko
 1976 – S/S St. Louis - Skibet som fik verden til at skamme sig

Eksterne henvisninger 

 

Skuespillere fra Østrig
Personer fra Wien
Østrigere i 1900-tallet
Oscar-nominerede skuespillere